Nafarroako Parlamentuko Mahaiak, 2018ko urriaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, gaztelaniazko “El Carrascal” toponimoari dagokion euskal ordainari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urriaren 22an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Euskarabidea Zerbitzuak idatziz erantzun dezan:

Gaztelaniazko “El Carrascal” terminoari buruz –Untzueko udalerrian baitago eta AP 15eko Imarkoaindik Tafallarako tartean iragarrita–, honako hau jakin nahi dut:

Gaztelaniazko “El Carrascal” terminoari euskaraz dagokion toponimia-terminoaren gaineko analisi bat, eta ea “Artederreta” toponimia-teminoaren bidez itzul daitekeen.

Iruñean, 2018ko urriaren 18an

Foru parlamentaria: Maiorga Ramírez Erro